Godkendelse af dagsorden 
Sagsfremstilling 
1.         Godkendelse af dagsorden - Åbent 
  
  
SAGENS INDHOLD 
Bestemmelsen om udsendelse af dagsordener til Byrådets møder i lov om kommunernes styrelse er blevet ændret 
med virkning fra 1. januar 2014. Det fremgår således af bestemmelsen, at borgmesteren sørger for, at en dagsorden
og det fornødne materiale, herunder eventuelle udvalgserklæringer, til bedømmelse af de sager, der er optaget på 
dagsordenen, udsendes til medlemmerne senest 4 hverdage (inklusiv lørdage) inden Byrådets møder. Der stilles 
ikke krav til, hvordan dagsorden og materiale udsendes. Det kan således både ske elektronisk og i papir.  
  
Tidligere fremgik det af bestemmelsen, at dagsordenen så vidt muligt skulle udsendes senest 4 hverdage inden 
Byrådets møder, og at det fornødne materiale til bedømmelse af sagerne så vidt muligt skulle være tilgængeligt for 
medlemmer mindst 3 hverdage inden mødet.  
  
På baggrund af lovændringen skulle dagsorden til byrådsmødet 7. januar 2014 være udsendt med post eller 
elektronisk torsdag 2. januar 2014.  
  
Det fremgår af styrelsesloven, at borgmesteren skal sørge for, at det fremgår af dagsordenen, hvis dagsordenen 
eller det fornødne materiale ikke udsendes inden for fristen. 
  
Bl.a. grundet jul og nytår har det ikke været muligt at få færdiggjort det fornødne materiale til sagernes bedømmelse 
inden for fristen, og dagsordenen er derfor først udsendt fredag 3. januar 2014 via eDagsorden.  
  
Af hensyn til sagernes hastende karakter, indstiller borgmesteren, at dagsordenen godkendes.  
  
Det bemærkes i den forbindelse, at da [adresse] anvender elektronisk dagsorden, er dagsorden og det 
relevante materiale tilgængeligt samtidigt med, at det udsendes.  
  
INDSTILLING 
Borgmesteren indstiller til Byrådet: 
  
1.    At dagsordenen til mødet i Byrådet 7. januar 2014 godkendes. 
  
 
Byråd 
7. januar 2014 
Sagsnr. 710-2014-
193 
Dok.nr. 710-2014-
612 
Sagsbehandler 
DPTINJ 
  
Tidl. politisk behandling 
  
Forventet sagsgang 
BY 
Lovgrundlag 
  
BESLUTNING 
  
  
  
Byråd, 7. januar 2014: 
Fraværende: Ingen 
  
Godkendt. 
